Rīkojuma projekts 22-TA-539
Izdrukāts 30.07.2026. 00.17 - 1.0.VK Redakcija
Rīkojuma projekts 22-TA-539
Izdrukāts 30.07.2026. 00.17 - 1.0.VK Redakcija
Ministru kabineta rīkojums Nr. 239
Rīgā 2022. gada 5. aprīlī (prot. Nr. 19 14. §)
Par nekustamā īpašuma "Vidzemes šoseja 21" Siguldā, Siguldas novadā, daļas pirkšanu
· 1. Atļaut Satiksmes ministrijai pirkt nekustamā īpašuma "Vidzemes šoseja 21" (nekustamā īpašuma kadastra Nr. 8015 003 1401) daļu – zemes vienību (zemes vienības kadastra apzīmējums 8015 003 0186) 0,186 ha platībā – Siguldā, Siguldas novadā, kas nepieciešama būvprojekta "Ceļa pārvada autoceļa A2 Rīga–Sigulda–Igaunijas robeža (Veclaicene) 49,90 km gājēju/velosipēdistu ceļš" īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2022. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2022. gadam paredzētajiem līdzekļiem.

